Saoirse Ronan

Saoirse Una Ronan, naixita de Nueva York (Estaus Unius) lo 12 d'abril de 1994, ye una actriz irlandesa destacada prencipalment por os suyos papers en dramas d'epoca dende l'adolescencia, ha recibiu numerosos premios y nominacions, incluiu un Globo d'Oro y nominacions a cuatro Premios Oscar y cinco Premios de Cine de l'Academia Britanica.

Ronan fació o suyo debut como actriz en 2003 en a serie de drama medico irlandés The Clinic y tenió o suyo gran abance en o paper d'una moceta precoz en Atonement (2007) de Joe Wright, que le valió una nominación a l'Oscar a la Millor Actriz de Reparto. Siguió isto con os papers protagonicos d'una nina asasinada en The Lovely Bones (2009) de Peter Jackson y un moceta asasina en Hanna (2011), y o paper secundario d'una fornera en The Grand Budapest Hotel de Wes Anderson (2014). Obtenió elochios d'a critica por interpretar a una inmigrante irlandesa nostalchica en o decenio de 1950 en Nueva York en Brooklyn (2015), l'estudiant de zaguer anyo de secundaria d'o mesmo nombre en Lady Bird de Greta Gerwig (2017) y Jo March en Little Women de Greta Gerwig (2019). Estió nominada a lo Premio de l'Academia a la Millor Actriz por as tres actuacions y ganó un Globo d'Oro a la Millor Actriz por Lady Bird.

En l'escenario, Ronan interpretó a Abigail Williams en a reposición de Broadway de The Crucible en 2016. En o mesmo anyo, Forbes la presentó en dos d'as suyas listas de 30 menors de 30 anyos. En 2020, The New York Times la ubicó en o puesto numero 10 en a suya lista de "Os 25 actors mas grans d'o sieglo XXI". The 25 Greatest Actors of the 21st Century (So Far) en The New York Times

 Referencias 

Categoría:Naixius de Nueva York
Categoría:1994 (naixencias)
Categoría:Actrices d'Irlanda